**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04*

*Urbroj: 2117/07-01/18-01-12*

 **Z A P I S N I K**

 **sa 12. (dvanaeste) sjednice Općinskog vijeća**

 **O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *23. prosinca 2018. g.*

**Vrijeme održavanja**: od 17,00 h do 18,00 h

Predsjednik Općinskog Vijeća Josip Nesanović pozdravlja i utvrđuje da su sjednici Općinskog Vijeća

**NAZOČNI VIJEĆNICI**: Josip Nesanović,Nenad Tomić, Antonija Mirko, Dijana Grlica, Jakov Milinović,Tonči Jelaš.

**IZOČNI**: Jakov Begović i Davor Jurišić

**OSTALI NAZOČNI**: Jakša Franković – načelnik općine Trpanj, Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o. i nekolicina građana.

Predsjednik Vijeća iznosi predloženi

 **DNEVNI RED**

1. Aktualni sat
2. Usvajanje zapisnika sa 11. sjednice Općinskog vijeća
3. Donošenje Odluke o izmjenama i dopunama Proračuna općine Trpanj za 2018. godinu
4. Donošenje Odluke o Proračunu općine Trpanj za 2019. godinu
5. Donošenje Odluke o izvršenju Proračunu općine Trpanj za 2019. godinu
6. Donošenje Programa održavanja komunalne infrastrukture u 2019. godini
7. Donošenje Programa građenja objekata i uređaja komunalne infrastrukture u Općini Trpanj za 2019. godinu
8. Donošenje Programa javnih potreba u sportu Općine Trpanj za 2019. godinu.
9. Donošenje Programa javnih potreba za kulturu za 2019. godinu

**Ad.1.) Aktualni sat**

Načelnik Jakša Franković upoznaje kako je uspješno priveden kraju projekt kandidiranja uređenja Plaže Luka. Program je odobren.

Nadalje upoznaje kako su on i predsjednik Josip Nesanović bili na razgovoru kod župana Dobroslavića gdje su raspravljali o potpori županije projektima naše Općine,a odnosi se na rekonstrukciju luke Trpanj i način zbrinjavanja komunalnog otpada. Dodaje kako će se u početkom drugog mjeseca u Dubrovniku održati sjednica Vlade , te će i tamo biti prisutni i saznati koji će projekti važni za Općinu Trpanj biti podržani.

Joško Mačela pristupa sjednici .

**Ad.2.) Usvajanje zapisnika sa 11. sjednice Općinskog vijeća**

Dijana Grlica stavlja primjedbu ističući kako je sjednici prisustvovao gosp. Jakov Begović što je u zapisniku izostavljano. Moli da se ispravka unese.

Nakon provedenog glasovanja donesen je slijedeći

**ZAKLJUČAK:**

Jednoglasno se usvaja zapisnik sa 11. sjednice Općinskog vijeća .

**Ad.3) Donošenje Odluke o izmjenama i dopunama Proračuna općine Trpanj za 2018. godinu**

Načelnik Jakša Franković i predsjednik Nesanović obrazlažu Odluku ističući kako se ovom odlukom korigiraju prihodi i primitci i izdaci Proračuna za 2018. god. Nadalje pojašnjavaju pojedine zanimljive stavke.

Nakon provedenog glasovanja donesen je slijedeći

**ZAKLJUČAK**

Jednoglasno se donosi Odluka o izmjenama i dopunama Proračuna općine Trpanj za 2018. god.

**Ad.4.)Donošenje Odluke o Proračunu općine Trpanj za 2019. godinu**

Načelnik Franković pojašnjava ističući kako je proračun najveći do sad i to u visini od

9 722 500,00 kuna. Ove godine planira se dosta novih projekata ( sanacija deponije, nabave opreme za odvoz smeća, sanacija nerazvrstanih cesta, nabavka parkirnih aparata, projekt ZAŽELI, otkup zemljišta za parking , sanacija zgrade Dingač-a). Projekti su većinom već odobreni iz sredstava EU fondova, te je planirani proračun realan. Problem će možda biti naše financiranje ali nastojat će se sve odraditi sukladno planu.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi odluka o Proračunu općine Trpanj za 2019. g.

**Ad.5.) Donošenje Odluke o izvršenju Proračunu općine Trpanj za 2019. godinu**

Načelnik Franković pojašnjava kako se ovom Odlukom uređuje struktura prihoda i primitaka te rashoda i izdataka proračuna Općine Trpanj za 2019. g. , njegovo izvršenje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, te druga pitanja u izvršavanju Proračuna.

Upoznaje kako stvarni izdaci ne smiju biti veći od planiranih . Stvarni rashodi i izdaci Općine Trpanj u 2019. g. Sukladno ovom Proračunu ne smiju biti veći od 9 722 500,00 kuna.

Nakon provedenog glasovanja donesen je slijedeći

**ZAKLJUČAK**

Jednoglasno se donosi Odluka o izvršenju Proračuna Općine Trpanj za 2019. god.

**Ad.6.) Donošenje Programa održavanja komunalne infrastrukture u 2019. godini**

Načelnik Franković pojašnjava kako se ovom odlukom određuje održavanje komunalne infrastrukture u slijedećoj godini, a za komunalne djelatnosti ; održavanje čistoće na javnim površinama, odvodnja atmosferskih voda, održavanje groblja, nerazvrstanih cesta .....)

Nakon kraće rasprave i provedenog glasovanja donesen je slijedeći

**ZAKLJUČAK:**

Jednoglasno se donosi Program održavanja komunalne infrastrukture.

**Ad.7.) Donošenje Programa građenja objekata i uređaja komunalne infrastrukture u Općini Trpanj za 2019. godinu**

Načelnik Jakša Franković pojašnjava kako je i ovaj Program kao i prethodno planiran proračunom te se njegovim donošenjem određuje gradnja objekata i uređaja komunalne infrastrukture te nabava opreme na području općine Trpanj za 2019. g.

Ove godine planira se ulaganje u nerazvrstane ceste, javnu rasvjetu i javne površine.

Nakon rasprave i provedenog glasovanja donesen je slijedeći

**ZAKLJUČAK:**

Jednoglasno se donosi Program građenja objekata i uređaja komunalne infrastrukture u Općini Trpanj za 2019. god.

**Ad.8.)Donošenje Programa javnih potreba u sportu Općine Trpanj za 2019. godinu.**

Načelnik pojašnjava kako se javnim potrebama u sportu za koje se sredstva osiguravaju u Proračunu Općine Trpanj utvrđuju programi odnosno aktivnosti, poslovi i djelatnosti od značaja za Općinu Trpanj kao što su poticanje i promicanje sporta, sufinanciranje redovnih djelatnosti sportskih udruga, provođenje sportskih aktivnosti djece, mladeži i studenata itd.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Program javnih potreba u sportu Općine Trpanj za 2019. god.

**Ad.9.) Donošenje Programa javnih potreba u kulturi za 2019. godinu**

Načelnik Jakša Franković upoznaje kako se ovim programom utvrđuju djelatnosti, programi, projekti, aktivnosti i manifestacije u kulturi koje će se financirati iz Proračuna Općine Trpanj u narednoj godini.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Program javnih potreba u kulturi Općine Trpanj za 2019. g.

Sjednici pristupa vijećnik Davor Jurišić.

Sjednica je završena u 18,00 h.

Zapisnik sastavila Predsjednik Općinskog Vijeća

 Ivana Jelaš v.r. Josip Nesanović v.r.